Dankie vir musikale ore | Lekkervurigeaffêre
Dankie vir musikale ore
Oktober 19, 2017 Oktober 19, 2017 / lekkervurig
Geen musiekinstrument kan ek nie speel nie, en sing kan ek om die dood toe nie. Daai talent se ry het ek gemis. Ek het wel redelik voor in die musiekwaardering ry gestaan. Dankie Vader dat ek ore gekry het wat musiek in baie genres kan hoor, geniet en waardeer!
Vroeg na die millenium se draai moet ek vir ‘n rede stad toe, kan nie onthou hoekom nie, dit sou tien teen een gewees het om vir Biebs hospitaal toe te vat of soiets. Ek onthou hoe ek in ‘n winkelsentrum se Exclusive Books rondgedwaal het en met arms vol boeke toonbank toe gestap het. As so laaste “spandeer jou laaste sente” versoeking lê helderkleurige CDs neffens die kasregister. Denkende dis ‘n praatboek, tel ek ene op.
Putumayo presents Celtic Crossroads lees die omslag met die folkerige kunswerk. Ek is dadelik nuuskierig. Koop daar en dan my eerste twee Putumayo ‘world music’ albums. Ek het ‘n twintigtal van die albums oor die jare aangeskaf. Die musikale reis oral oor die wêreld heen, verskaf groot plesier.
Putumayo is ‘n platemaatskappy wat in 1993 deur New Yorker, Dan Storper gestig is. Hulle fokus op musiek samestellings van verskeie volkere, godsdienste en musiek genres wat bestempel word as ‘world music.’
Vir my is dit ware musiek – weg van populêre doef-doef my-liefie-lyfie gemors. O ja, ek is ook mal oor klassieke musiek – van barok, verby Bach en Mozartk, die ou meesters. Klassieke Rock laaik ek ook vreeslik – die goed van die duiwel van ons jong jare – Uriah Heep, Pink Floyd, Black Sabbath. Dis hoekom ons op die plaas bly – daar is nie bure om te kla nie. Oe, en golden Oldies – 50s en 60s – ons lief dit. Dan as die by ons mooie Afrikaans kom – Laurika, Coenie, Valiant, Koos, Oorle Koos, Eugenie, Amandla, Arno Carstens, Les Jevan, David Kramer en diesulkes – hulle laat braaivure hoog brand.
Tel my net uit as dit kom by heel moderne klassiek en jazz – daar is ‘n diskordante klank wat my ore seer maak.
Luister saam na Putumayo klanke:
Lees self verder:
NS. Die Putumayo albums se kleurryke kunswerke is die werk van Britse illustreerder Nicola Heindl.
← EEN vir almal
4 thoughts on “Dankie vir musikale ore”
Oktober 19, 2017 om 11:22 vm
Oeg hierdie musiek is mooi, ‘n anderste mooi as die gedoef-doef . Ek sê altyd musiek sonder woorde is nie musiek nie, maar did definitief nie waar van klassieke musiek nie
Oktober 19, 2017 om 12:11 nm
Ek gaan dadelik kyk of daar sulke musiek op Youtube is!
Oktober 19, 2017 om 12:15 nm
Hulle goed is alles digitaal beskikbaar, en daar is groot klompe op Youtube. Geniet!
Oktober 19, 2017 om 1:32 nm
Mmm … stem nogals saam jou stellinge.
Andorize on Jona en die halvis soos jy nog…
perdebytjie on Skryf Safari Magrieta vs …
Kameel on Skryf Safari Magrieta vs …
lekkervurig on Skryf Safari Magrieta vs …
Tannie Frannie on Skryf Safari Magrieta vs …